钦定古今图书集成/明伦汇编/氏族典/第363卷 > 《廖用贤尚友录》 > 任延
## 钦定古今图书集成/明伦汇编/氏族典/第363卷 > 《廖用贤尚友录》 > 任延

按《后汉书任延传》：“延字长孙，南阳宛人也。年十二，为
诸生，学于长安，明《诗》《易》《春秋》，显名太学，学中号为任
圣童。值仓卒，避兵之陇西，时隗嚣已据四郡，遣使请
延，延不应。更始元年，以延为大司马属，拜会稽都尉。
建武初，延上书愿乞骸骨，归拜王庭。诏征为九真太
守。延视事四年，征诣洛阳，以病稽留，左转睢阳令。九”
真吏人生为立祠。拜武威太守。后坐擅诛羌不先上，
左转召陵令。显宗即位，拜颍川太守。永平二年，征会
辟雍，因以为河内太守。视事九年，病卒。少子恺，官至
太常。